Cronfa Gymorth Rheoli Ansawdd Aer Lleol (LAQM)
2026/27

	Ffurflen Cais am Grant

	Diben y grant

	Diben y gronfa hon yw cefnogi awdurdodau lleol yng Nghymru i wella ansawdd aer lleol, yn unol ag amcanion ansawdd aer lleol a chenedlaethol. Mewn rhai achosion, gall hyn hefyd gynnwys gwelliannau sy'n gysylltiedig â sŵn a seinweddau fel agwedd gysylltiedig ar ansawdd amgylcheddol lleol. 

Mae'r grant yn cefnogi ceisiadau am gyllid cyfalaf a refeniw ar gyfer gweithgareddau a phrosiectau y gellir eu cyflawni erbyn diwedd blwyddyn ariannol 2026/27.

	Nod y grant yw cefnogi gwaith sy'n bodloni un neu fwy o'r meini prawf canlynol:

· Cynyddu ymwybyddiaeth: Gweithredu sy'n gwella dealltwriaeth o ansawdd aer ac yn cefnogi pobl i leihau eu cyfraniad at aer gwael a'r aer gwael maen nhw'n dod i gysylltu ag ef.
· Atal: Gweithredu sy'n mynd ati mewn modd rhagweithiol i wella ansawdd aer ac yn atal cynnydd mewn crynodiadau llygryddion aer a phroblemau sy'n deillio ohonyn nhw.
· Lliniaru: Gweithredu sy'n gwella ansawdd aer mewn cymunedau lleol drwy fynd i'r afael â materion y gwyddys amdanyn nhw.
· Arloesi: Gweithredu sy'n defnyddio dulliau neu dechnolegau arloesol i wella ansawdd aer a/neu leihau cysylltiad â llygryddion aer.

Bydd panel y grant yn asesu ceisiadau am gyllid yn unol â'u gallu i fodloni'r meini prawf uchod. Gweler Canllawiau'r Gronfa Gymorth Rheoli Ansawdd Aer Lleol (LAQM) am ragor o wybodaeth.  


	Amserlenni 
	Dyddiad cau: Y dyddiad cau ar gyfer ceisiadau yw 4pm ar 14/8/26. Ni fydd unrhyw geisiadau'n cael eu hystyried ar ôl yr amser hwn. 

Gwerthuso: Bydd y panel gwerthuso grant yn cwrdd ar ôl derbyn ceisiadau, ar neu ar ôl 17/8/26.

Canlyniadau: Disgwylir i ganlyniadau ceisiadau gael eu dyfarnu yn yr wythnos sy'n dechrau 24/8/26. 


	Adran 1. Gwybodaeth am yr ymgeisydd


	Enw’r sefydliad
	

	Cyfeiriad y sefydliad
	

	Swyddog Drafftio
	

	Uwch Gymeradwywr (Pennaeth Tîm neu uwch)
	

	Dyddiad y cais
	

	Adran 2. Disgrifiad o'r prosiect(au)


	Disgrifiad o’r cynnig 
	Defnyddiwch y canllawiau isod i gwblhau'r adran hon a dileu'r holl destun glas cyn ei gyflwyno.

· Rhowch rif gwahanol i bob prosiect os ydych yn gwneud cais am gyllid ar gyfer mwy nag un prosiect. 
· Teitl y gweithgaredd.
· Dyddiadau dechrau/diwedd y gweithgaredd (gyda cheisiadau ar gyfer prynu offer monitro a chynnal a chadw – dylid cynnwys oes amcangyfrifedig y cynnyrch a chynlluniau ar gyfer ariannu gwaith cynnal a chadw y tu hwnt i gyfnod y grant hwn). 
· Lleoliad daearyddol buddiolwyr gweithgareddau a ariennir a lle bydd ffocws y gwaith o gyflawni'r gweithgareddau.
· Disgrifiad o'r hyn a fydd yn cael ei gyflawni â'r cyllid. Mae'n bwysig bod hyn yn glir, yn enwedig pan fydd yn debyg i'r hyn mae'r sefydliad eisoes yn ei gyflawni fel ei weithgaredd craidd. 
· Ar gyfer cynigion cydweithredol, dylid cyflwyno  gwybodaeth am sut mae'r partneriaid yn bwriadu gweithio gyda'i gilydd. Sylwer: dim ond i awdurdodau lleol y gellir rhoi cyllid.
· Beth yw nodau, amcanion a chanlyniadau arfaethedig y gweithgaredd arfaethedig? (Canlyniadau yw'r canlyniadau, yr effeithiau neu'r newidiadau a fydd yn digwydd o ganlyniad i'r gweithgaredd).
· Dangosyddion canlyniadau – sut bydd y canlyniad, yr effaith neu'r newid yn cael eu dangos?
· Pan fydd cynigion yn cynnwys prynu offer, cadarnhewch y bydd y cyfarpar yn cael ei wasanaethu/ei gynnal a'i gadw y tu hwnt i gyfnod y grant. 
· Effaith bosibl ar ansawdd aer neu gysylltiad ag aer, gan ystyried y meini prawf cynyddu ymwybyddiaeth, atal, lliniaru ac arloesi a nodir uchod.  
· Sut bydd y gweithgareddau arfaethedig yn cefnogi ac yn hyrwyddo themâu trawsbynciol perthnasol e.e. lles cenedlaethau'r dyfodol, cynaliadwyedd, cydraddoldeb, amrywiaeth, cynhwysiant, hawliau dynol a'r Gymraeg?


	Adran 3. Gwybodaeth Ariannol


	Gwybodaeth ariannol
	Mae'n bwysig bod yr adran hon yn glir gan y bydd yn cael ei defnyddio ar gyfer asesu a yw eitemau gwariant yn gymwys i gael cyllid ac yn rhoi gwerth am arian.

Dylai dyfynbrisiau gynnwys dadansoddiad llawn o gostau. Pan fydd contractwyr/trydydd partïon yn gysylltiedig â'r cynnig, dylid cynnwys dadansoddiad llawn o weithgareddau, amser staff a chostau. 

Os yw'n berthnasol, nodwch unrhyw ffynonellau cyllid ychwanegol sy'n cael eu defnyddio ar gyfer y prosiectau – gan gyflwyno gwybodaeth ategol os bydd angen. 

Sylwer: Mae'n bolisi gan Lywodraeth Cymru i dalu arian grant mewn ôl-daliadau
  

	
	Enw'r prosiect
	Cost refeniw (£)

	Cyfalaf
Cost (£)
	Dyfynbrisiau (ac unrhyw wybodaeth ychwanegol berthnasol arall) 


	
	Os oes mwy nag un prosiect, rhowch rif gwahanol i bob prosiect e.e.
Prosiect 1
Prosiect 2

	
	
	

	
	Cyfanswm (£)

	
	
	

	Goblygiadau methu cael y cyllid?
	Beth fyddai'n digwydd heb y lefel hon o gyllid?

	Gwerth am arian
	Sut bydd hyn yn cael ei ddangos (e.e. drwy weithdrefnau caffael, dadansoddiad o gostau/manteision)?


	Caffael a sicrwydd cymhorthdal
	Cadarnhewch y bydd pob pryniant a wneir o dan y grant hwn yn cydymffurfio â gofynion y gyfundrefn caffael a chymhorthdal. 

	Risg
	A oes unrhyw risgiau sy'n gysylltiedig â'r gweithgaredd arfaethedig ac, os yw hynny'n briodol, pa gamau lliniaru a gynigir i'w gwrthbwyso? 


	Adran 4. Cyflawni'r Gweithgaredd Arfaethedig


	Strwythur rheoli
	Manylion am y ffordd y bydd y gweithgaredd yn cael ei reoli a'i fonitro a sut bydd penderfyniadau sy'n effeithio arno yn cael eu gwneud. 


	Trefniadau staffio
	Manylion y staff sy'n ymwneud â chyflawni'r gweithgaredd ac amcangyfrif o'r oriau a fydd yn cael eu neilltuo i gyflawni'r gweithgaredd.


	Cerrig milltir a monitro
	Y digwyddiadau wedi'u trefnu a fydd yn dangos a fydd gweithgaredd a ariennir yn cyflawni'r canlyniad arfaethedig, a hynny yn unol â'r amserlen – dylai fod mod eu mesur a'u gweld.

Bydd cynrychiolwyr Llywodraeth Cymru yn cysylltu â deiliaid grantiau o bryd i'w gilydd i gael yr wybodaeth ddiweddaraf am weithgarwch a chynnydd y grant.

Bydd cyfarfod diwedd blwyddyn yn cael ei gynnal gyda'r holl ddeiliaid grant i drafod canlyniadau cyfnod grant 2026/2027, i gefnogi dull cydweithredol a rhannu gwersi a ddysgwyd.


	Rhannu gwersi a ddysgwyd
	Un o amodau derbyn y cyllid fydd disgwyl arnoch chi i rannu gwybodaeth a phrofiadau am ganlyniad y gweithgaredd, gan gynnwys cyflwyno datganiad ysgrifenedig i'w gynnwys yn yr Adroddiad Blynyddol ar Lygredd Aer yng Nghymru (a gyhoeddir ar wefan Ansawdd Aer yng Nghymru). 


	Adran 5.  Datganiad


	
	Rwyf/Rydyn ni'n ardystio, hyd eithaf fy ngwybodaeth a'm cred/ein gwybodaeth a'n cred, fod y manylion a'r hyn sydd wedi'i gofnodi ar y ffurflen gais hon a'r dogfennau ategol yn gywir a bod y cais am gymorth ariannol am yr isafswm sydd ei angen er mwyn i'r prosiect fynd yn ei flaen.

Rwyf/Rydyn ni'n cadarnhau nad wyf/ydyn ni'n ymwybodol o unrhyw reswm pam na all y gweithgaredd fynd yn ei flaen ac na ellir cyflawni'r ymrwymiadau na'r camau gweithredu o fewn terfynau amser cyfnod y rhaglen ariannu.

Rwyf/Rydyn ni hefyd yn cadarnhau nad oes unrhyw un yn ymwneud â rheoli'r gweithgaredd sydd wedi bod yn fethdalwr, sydd wedi cael ei anghymhwyso rhag bod yn gyfarwyddwr cwmni neu sydd wedi bod yn gyfarwyddwr, yn bartner neu'n berchennog busnes a aeth yn fethdalwr.

	Swyddog Drafftio

	Enw a swydd mewn llythrennau bras:
	

	Sefydliad:
	

	Llofnod:
	

	Dyddiad:
	




	
		Uwch Gymeradwywr (Pennaeth Tîm neu uwch)

	Enw a swydd mewn llythrennau bras:
	

	Sefydliad:
	

	Llofnod:
	

	Dyddiad:

